L'apartament està bé en relació qualitat-preu. La casa té 3 plantes i les 3 habitacions estan a la planta de dalt (2) i al soterrani (1). Les de dalt tenen terrassa compartida i la de baix ocupa tot el soterrani, on també hi ha un lavabo, cuina, sofà, taula i la rentadora. És molt espaiós. La cuina de la planta principal no és gaire gran però ja ens va anar bé pel que la vam utililtzar. El menjador i la terrassa de la planta baixa estan molt bé. De primeres el menjador pot semblar una mica més gran/iluminat a les imatges, però continua sent gran. El lavabo ha estat reformat i es nota que és nou. La piscina també està bé. Ens van donar un kit d'entrada amb diverses coses per la cuina per evitar que les compartissim amb altres hostes. Per aparcar molt bé perquè és un carrer sense sortida i es pot aparcar just davant de la casa, i sinó al final del carrer hi ha espai de sobres.
La casa està a uns 20 minuts caminant del centre de Platja d'Aro però és un passeig bonic i agradable pel bosc i la ciutat.
Les úniques coses negatives que puc dir és que l'encenedor pels fogons era com els de fumar i estaria millor que fos allargat per a evitar cremar-se quan encens el foc. L'aigua que surt del mànec de la dutxa, tot i que va bé, és més estètic que funcional. La nevera estava posada a una temperatura bastant alta i no va refredar gaire el menjar.
Per la resta, tot va estar molt bé. No vam tenir cap problema i és un bon lloc on passar uns dies.